O companie britanică vrea să transforme omul într-o „ființă acvatică”: Cum vom putea trăi și lucra în adâncul oceanelor
Când un centru de scufundări dintr-o carieră de piatră inundată din apropiere de Bristol, Marea Britanie, s-a închis brusc la începutul anului 2022, mulți scafandri amatori au rămas nedumeriți. Adevărul despre această decizie l-au aflat abia doi ani mai târziu. DEEP, o companie britanică de cercetare și dezvoltare a tehnologiilor marine care a cumpărat locația, a ieșit în sfârșit din umbră și a dezvăluit misiunea la care lucrează în secret de atâta timp: să transforme oamenii în „ființe acvatice”, scrie CNN.